1.อยากทราบว่าหากไม่เคยมีเพศสัมพันธ์ กอดจูบ มีแฟน หรือสัมผัสจะมีโอกาสติดได้ไหม 2.โรคเริมสามารถเป็นหรือเกิดขึ้นเองได้ไหม 3.การสัมผัสของใช้กับผู้อื่นเป็นการใช้ของร่วมกันของครอบครัวเช่น แก้วน้ำ ช้อน 4.คนในครอบครัวไม่น่าจะเป็นโรคนี้เนื่องจากพี่น้องโสดและยังไม่มีแฟน 5.เป็นตุ่มเล็กใสๆหลายจุดอยู่บนริบฝีปาก คัน ไม่แสบ มีสิทธิ์เป็นโรคนี้ไหมค่ะ ขอบค่ะ
สวัสดีค่ะ เริมเป็นการติดเชื้อไวรัสชนิดหนึ่ง เป็นได้ทั้งที่ปากและอวัยวะเพศ โดยจะติดต่อกันทางการสัมผัสหรือการมีเพศสัมพันธ์ ลักษณะรอยโรคเป็นตุ่มน้ำใส อาจปวดแสบปวดร้อนเมื่อแตกออก เป็นโรคที่ไม่อันตราย แต่รักษาไม่หายขาด คือทำให้แค่โรคสงบไปได้โดยไม่จำเป็นต้องเคยมีเพศสัมพันธ์หรือกอดจูบกับผู้อื่นก็สามารถเป็นเริมได้ โดยอาจติดมาจากการใช้ของส่วนตัวหรือของที่สัมผัสปากร่วมกับผู้อื่น เช่นช้อน แก้วน้ำ การสัมผัสกับแผล เป็นต้นโดยการวินิจฉัยอื่นๆที่อาจดูคล้ายกันเช่นตุ่มน้ำจากผื่นแพ้สัมผัสบนริมฝีปาก หรือตุ่มจากรูขุมขนอักเสบบริเวณผิวหนังรอบๆค่ะดังนั้นหากไม่แน่ใจ ควรไปพบแพทย์เพื่อตรวจให้ได้การวินิจฉัยที่แน่ชัด หากเป็นเริมจริง ควรได้รับยาต้านไวรัสเพื่อรักษาและระวังการติดต่อไปสู่ผู้อื่นทั้งจากการสัมผัสแผล ไม่ใช้ของใช้ส่วนตัวร่วมกัน งดการมีเพศสัมพันธ์